קיקו בונדוסו

פרנסיסקו "קיקו" מיגל ריביירו טומה טבארש בונדוסו (בפורטוגזית: Francisco "Kiko" Miguel Ribeiro Tomé Tavares Bondoso; נולד ב-17 בנובמבר 1995 במוימנטה דה ביירה שבפורטוגל) הוא כדורגלן פורטוגזי המשחק בעמדת קשר הכנף בקבוצת מכבי תל אביב.

קריירת מועדונים 
בונדוסו גדל במחלקות הנוער של מוימנטה דה ביירה ואקדמיקו אווש. הוא החל את הקריירה המקצוענית שלו במועדונים מוימנטה דה ביירה, פריירה דה אווש ולוסטיאנו, עמם שיחק בליגה הפורטוגלית השלישית ובליגות הנמוכות ממנה.

ב-28 ביוני 2019 חתם בונדוסו בוויזלה מהליגה הפורטוגלית השלישית. בעונתו הראשונה במועדון העפיל המועדון לליגה הפורטוגלית השנייה, ובתום עונתו השנייה העפיל המועדון לליגת העל הפורטוגלית. ב-6 באוגוסט 2021 ערך את הופעת הבכורה שלו בליגת העל הפורטוגלית, בהפסד 0–3 לספורטינג ליסבון במסגרת המחזור הראשון לעונת 2021/2022. ב-14 באוגוסט הבקיע את שער הבכורה שלו בליגת העל הפורטוגלית, בניצחון 1–2 על טונדלה במסגרת המחזור השני.

ב-2 בספטמבר 2023 חתם ל-3 שנים במכבי תל אביב.

קישורים חיצוניים

הערות שוליים 

כדורגלנים פורטוגזים
קשרי כדורגל פורטוגזים
כדורגלני מכבי תל אביב
פורטוגזים שנולדו ב-1995